
Text rozhodnutia
Súd: Krajský súd Trnava Spisová značka: 43Sa/14/2017 Identifikačné číslo súdneho spisu: 1017200230 Dátum vydania rozhodnutia: 04. 10. 2017 Meno a priezvisko sudcu, VSÚ: JUDr. Ľubomír Bundzel ECLI: ECLI:SK:KSTT:2017:1017200230.1 Uznesenie Krajský súd v Trnave v právnej veci žalobcu: M. V., narodený XX.XX.XXXX, bytom I. XX, XXX XX A., proti žalovanej: Sociálna poisťovňa - ústredie, so sídlom Ul. 29. augusta 8 a 10, 813 63 Bratislava, o preskúmanie zákonnosti rozhodnutia žalovanej č. XXX XXX XXXX X zo dňa 05.05.2016, t a k t o r o z h o d o l : I. Súd konanie zastavuje. II. Žiaden z účastníkov nemá právo na náhradu trov konania. o d ô v o d n e n i e : 1. Žalobca sa svojím návrhom zo dňa 20.06.2016, postúpeným tunajšiemu súdu Krajským súdom v Bratislave dňa 28.04.2017 domáhal preskúmania rozhodnutia žalovanej č. XXX XXX XXXX X zo dňa 05.05.2016, ktorým mu žalovaná podľa § 37 ods. 3 zákona č. 100/1988 Zb. o sociálnom zabezpečení v znení neskorších predpisov a podľa § 263 ods. 1 a § 112 ods. 2 a 6 zákona č. 461/2003 Z.z. o sociálnom poistení v znení zákona č. 310/2006 Z.z. od 20.06.2016 odňala čiastočný invalidný dôchodok. 2. Dňa 25.07.2017 bolo Krajskému súdu v Trnave doručené podanie žalobcu, ktorým oznámil, že netrvá na preskúmaní napadnutého rozhodnutia súdom a návrh na jeho preskúmanie berie späť. 3. Podľa § 492 ods. 1 zák. č. 162/2015 Z.z. Správny súdny poriadok, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. 4. Podľa § 250h ods. 2 zákona č. 99/1963 Z.z. Občiansky súdny poriadok (ďalej len „OSP“), až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. 5. Podľa § 250d ods. 3 OSP, súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť ( § 250h ods. 2). 6. Vzhľadom na prejav vôle žalobcu spočívajúci v späťvzatí návrhu o preskúmanie rozhodnutia žalovanej pred pojednávaním vo veci, súd postupoval v súlade s § 250d ods. 3 a § 250h ods. 2 OSP a konanie zastavil. 7. O náhrade trov konania súd rozhodol podľa § 250l ods. 1, 2 OSP v spojení s § 250h ods. 2 OSP a s § 146 ods. 1 písm. c) OSP tak, že žiadnemu z účastníkov nárok na náhradu trov konania nepriznal. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave (§ 357 CSP). V odvolaní sa má popri všeobecných náležitostiach podania (§ 127 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

